Menslike oorskot in opgeveilde tasse ontdekArgieffoto (Foto: Unsplash) Die polisie in Nieu-Seeland ondersoek ’n saak van moord nadat menslike oorskot in tasse in Auckland gevind is. Die tasse is saam met ’n stooreenheid in die stad opgeveil. Die eenheid in Papatoetoe in die suide van Auckland is tydens die veiling deur ’n gesin gekoop wat Donderdag die oorskot in die tasse gevind het. Hulle het toe die polisie na die huis ontbied. Die polisie glo nie die gesin was by die vermeende moord betrokke nie. Volgens die polisiebeampte Tofilau Faamanuia Vaaelua is die polisie se prioriteit om die oorledene(s) te identifiseer sodat die omstandighede van die moord ondersoek kan word. “Die polisie vermoed daar is meer as een slagoffer in die tas en forensiese ondersoekers probeer om te bepaal hoeveel slagoffers in die tas is,” het Vaaelua bevestig. ’n Nadoodse ondersoek is van stapel gestuur. Die stooreenheid is opgeveil omdat die eienaar glo al lank nie sy rekening betaal het nie. Die eienaar van die stooreenheid het gesê dat die onderneming saam met die polisie werk in verband met die ondersoek.